Zbog kaznenog djela nasilničkog ponašanja, splitsko Općinsko državno odvjetništvo podiglo je optužnicu protiv 20-godišnjaka koji je u lipnju u pratnji još dvojice istukao godinu dana starijeg mladića, i to zato što je Zagrepčanin.



Tužiteljstvo tereti 20-godišnjaka da je 21. lipnja 2017. na širem splitskom području, zajedno s maloljetnikom i još jednom zasad nepoznatom muškom osobom, ničim izazvan prišao 21-godišnjaku i pitao ga odakle je, u namjeri da ga ponizi.



Nakon što mu je ovaj odgovorio da je iz Zagreba, optuženi je ga je zatražio da mu pokaže osobnu iskaznicu, ali 21- godišnjak je nije imao kod sebe.



Potom ga je više puta rukama i nogama izudarao po tijelu, a kada je pokušao pobjeći, sustigao ga je i još jednom udario nogom.